St. Maarten House

St. Maarten House (ofisialmente: Gabinete di Minister Plenipotensiario di Sint Maarten) ta e representashon ofisial di gobièrnu di Sint Maarten na Hulanda, conforme Statuut pa Reino Hulandes. Desde 2011, e gabinete na Den Haag ta sirbi como sede di e minister plenipotensiario di Sint Maarten.

Historia
Entre 1955 i 2010, Sint Maarten, komo parti di pais Antias Hulandes, tabata wòrdu representá na Hulanda dor di Gabinete di Minister Plenipotensiario di Antias Hulandes, mihó konosi komo Antillenhuis. Ku e disolushon di Antias Hulandes dia 10 di òktober 2010, e islanan konstituyente a disidí di separá i e funshonnan di minister plenipotensiario i di Antillenhuis a keda abolí. Komo pais outonomo den Reino i conforme Statuut, Sint Maarten a instituí su propio gabinete di representashon.

St. Maarten House a habri porta dia 1 di yanüari 2011 na Bezuidenhoutseweg 93B, Den Haag. Su apertura ofisial a tuma lugá dia 16 di mart 2011 dor di Promé Minister di Sint Maarten, Sarah Wescot-Williams.St. Maarten House, dutchcaribbeanlegalportal.com E promé minister plenipotensiario tabata Mathias Voges. Desde 2013, St. Maarten House ta situá den un edifisio monumental na Prinsessegracht 7Kabinet van de Gevolmachtigd minister van Sint Maarten in Den Haag, rijksoverheid.nl, serka di varios institushon gobernamental importante, inkluso e sede di e Konseho di Estado, Tweede Kamer i Ministerio di Asuntunan Eksterior.

 Responsabilidatnan 
St. Maarten House tin e siguiente funshonnan prinsipal:

 representá interesnan di Sint Maarten na Hulanda i den Union Oropeo;
 mantené kontakto ku gobièrnu Hulandés i ku otro órganonan gubernamental, tanto na nivel nashonal komo internashonal;
 duna informashon aktualisá tokante Sint Maarten na instansianan relevante;
 sirbi interes di siudadanonan di Sint Maarten ku ta biba na Hulanda;
 mantené relashon ku organisashonnan karibeño den Hulanda, partikularmente esnan ku ta traha ku komunidat di Sint Maarten;
 manehá asuntunan konsular i korespondensia ku Ministerio di Asuntunan Eksterior di Hulanda;
 sostené gobernador di Sint Maarten den su ròl komo representante di rei i gobièrnu di Reino.

 Minister Plenipotensiario di Sint Maarten 

E minister plenipotensiario ta aktua komo representante di Sint Maarten na Den Haag, sede di gobièrnu di Hulanda. E ta forma parti di i ta partisipa den Konseho di Minister di Reino, kaminda ta trata asuntunan di Reino ku ta toka Sint Maarten. E no ta forma parti di Konseho di Minister di Sint Maarten, debi ku e no ta un 'minister den sentido estrikto'. E minister plenipotensiario no ta responsabel na Parlamento di Sint Maarten, sino ta raporta direktamente na e minister di asuntunan general di Sint Maarten, kual kartera ta generalmente den man di e promé minister. Apesar di no ta parti di e gabinete lokal di Sint Maarten, su rol ta esensial den kolaborashon interinsular i den kontakto ku e estado hulandes. Por ehèmpel, e tabata instrumental den debatenan tokante e waarborgsfunctie (funshon di salbaguardia), investigashonnan di integridat, i e despliegue di yudansa hulandes despues di orkan Irma.

 Komparashon ku Aruba i Kòrsou 
Aruba (desde 1986) i Kòrsou (desde 2010) tambe tin su propio minister plenipotensiario ku un gabinete na Den Haag. E tres representashon ta sirbi den kapasidat similar, kada uno representando su respektivo pais na nivel di Reino. E diferensia prinsipal ta relashoná ku estilo i enfoke di kada gabinete, dependiendo di e tamaño di e isla, su diaspora na Hulanda, i su prioridatnan diplomátiko.

 Mira tambe 
 Arubahuis
 Kas di Kòrsou

 Link eksterno 
Wepsait ofisial 

Kategoria:Sint Maarten
Kategoria:Gobièrnu